MS «Erfjord» (1904)

**DS senere MS «Erfjord»** var i perioden 1936–1969 en lokalrutebåt tilhørende AS Jøsenfjord Rutelag, Stavanger og ble benyttet i dette selskapets lokalruter i Ryfylke. Men før dette hadde den lang fartstid som DS **«Gulos»**, -først i lokalrutefart på Trondheimsfjorden og siden for AS Riskafjord i Ryfylke.

## DS «Gulos»
* **Oktober 1904**: Levert fra Christianssands Mek. Værksted, Kristiansand (byggenr. 113) som lokalrutebåt **«Gulos»** til Gulosens Aktie Dampskibsselskab / v. Ole J. Risstad, Byneset / Trondheim. Benyttet i lokalrutefart på Trondheimsfjorden, -pr.1926 var gikk den i rute Trondheim-Buvik-Børsen.
* **1911**: Eierselskapet endret navn til AS Gulosens Dampskibsselskab / v. Ole J. Risstad, Byneset / Trondheim.
* **1913**: Ombygd og forlenget ved Baklandet Mek. Verksted, Trondheim.        102,9’ x 17,2’ x 7,5’  brt:133

## AS Riskafjord
* **August 1930**: Solgt til AS Riskafjord / v. Tobias Hogstad, Hommersåk / Stavanger for kr.32.000. «Gulos» ble benyttet i lokalrutefart Stavanger-Riska / Hommersåk. Den viste seg snart uegnet for ruten fordi den var for stor og høy for alle kaiene. Den hadde også stort lasterom og mange lugarer, -noe som var ganske unødvendig på den korte ruten. Den ble derfor stort sett kun brukt i helgetrafikken om sommeren, når byfolk skulle fra Stavanger til hyttene på Riskalandet. For øvrig lå den opplagt ved Hommersåk. Senere samme år ble den vurdert satt inn i rute Stavanger-Odda som Claus Høie forsøkte å starte opp, men dette ble ikke noe av fordi rederiet ønsket å ha båten tilgjengelig for helgetrafikken.

## DS «Erfjord»
* **Februar 1936**: Solgt til AS Jøsenfjord Ruteselskap, Stavanger for kr.22.500. Båten ble nå ombygd med bro i full bredde og innglasset salong («glassveranda») i full bredde på båtdekket.
* **Våren 1936**: Leid bort til Rogaland Ruteselskap AS, for å vikariere i dette selskapets lokalrute Stavanger-Sandeid-Åmsosen for deres lokalrutebåt «Vindafjord», mens denne var på verksted.
* **Påsken 1936**: Satt inn i Jøsenfjord-selskapets lokalruter Stavanger-Ryfylke.
* **November 1936**: Omdøpt **«Erfjord»**. I mange år gikk båten fast i ruten Stavanger-Foreneset-Erfjord. Om sommeren ble ruten ofte forlenget til Vadla med avgang fra Stavanger om morgenen og retur i kveldingen.
* **28. desember 1937**: «Erfjord» var på vei i rute fra Vatlandsvåg til Stavanger om morgenen i tett tåke, da den grunnstøtte på Foldøy ca. kl.08. I et forsøk på å komme flott ved egen hjelp, gled den av og sank på grunt vann med akterskipet, trolig fordi en ventil i skutesiden sto åpen. Havaristen ble liggende en tid.
* **31. januar 1938**: Hevet av bergningsbåtene «Achilles» og «Jason». Reparert ved Rosenberg Mek. Verksted, Stavanger.

## MS «Erfjord»
* **1940**: Ombygd til motorskip. Motor montert hos M. Haldorsen & Sønner, Rubbestadneset på Bømlo: 4syl 2tev Wichmann  200bhk  ca.10 knop
* **1947**: Eierselskapet endret navn til AS Jøsenfjord Rutelag, Stavanger.
* **26. november 1969**: Solgt til Br. Anda, Hundvåg i Stavanger for kr.12.500 for opphugging. Opplagt på Hundvåg fordi Br. Anda hadde mange fiskefartøy som måtte opphugges slik at eierne kunne få utbetalt kondemneringstilskuddet.
* **1975**: Opphugget.
* **5. november 1975**: Slettet fra norsk register som opphugget.

## Kilder
* Artikkel om AS Jøsenfjord Rutelag i bladet «Skipet» 2.1991 av Alf Johan Kristansen og Per Alsaker.
* «Fjordabådane», Magnus Torgersen  1981
* Trygve Eriksen jr.'s arkiv